Diari Oficial de la Generalitat Valenciana


Sumari del DOGV 6111, del 28-09-2009 (2009/10121)

ORDE de 17 de setembre de 2009 de la Conselleria de Justícia i Administracions Públiques, per la qual s'aprova la classificació en classe segona dels llocs de Secretaria i Intervenció de l'Ajuntament d'Alcalà de Xivert.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6111

Data del DOGV
:   28-09-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/10561


Data del document
:   17-09-2009

Organisme emissor
:   Conselleria de Justícia i Administracions Públiques

Tipus de document
:   Ordre

ORDE de 17 de setembre de 2009 de la Conselleria de Justícia i Administracions Públiques, per la qual s'aprova la classificació en classe segona dels llocs de Secretaria i Intervenció de l'Ajuntament d'Alcalà de Xivert. [2009/10016]  
Els llocs de treball de Secretaria i Intervenció de l'Ajuntament d'Alcalà de Xivert es troben actualment vacants i classificats en classe primera.   
El lloc de Tresoreria està autoritzat perquè s'exercisca per funcionari qualificat de la corporació.  
Mitjançant l'acord plenari de l'Ajuntament de 19 d'agost de 2009, se sol·licita a esta Conselleria de Justícia i Administracions Públiques la modificació de la classificació dels esmentats llocs de treball en classe segona ja que la població del municipi d'Alcalà de Xivert no supera els 20.000 habitants.  
Així mateix, en el mateix acord plenari s'opta perquè el lloc de Tresoreria siga exercit per un funcionari qualificat de la corporació, tal com s'arreplega en la Relació de llocs de treball vigent.   
Consta també en l'expedient la certificació expedida per la Secretaria General de la corporació acreditativa de la població municipal.  
Vist el que disposa l'article 2 del Reial Decret 1732/1994, de 29 de juliol, en l'apartat b) del qual classifica en secretaries de classe segona les secretaries d'ajuntament el municipi de les quals tinga una població compresa entre 5.001 i 20.000 habitants, quedant reservada la seua provisió a funcionaris pertanyents a la subescala de Secretaria, categoria d'entrada, sense perjuí del que preveu la disposició transitòria primera 2 b) del Reial Decret 1174/1987, de 18 de setembre; i en l'apartat e) classifica en intervencions de classe segona els llocs d'Intervenció en corporacions amb Secretaria de classe segona, quedant reservada la seua provisió a funcionaris pertanyents a la subescala d'Intervenció-Tresoreria, categoria d'entrada.  
De conformitat amb el que disposa la Disposició Transitòria Sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la Disposició Addicional 2ª del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'Administració Local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de les competències atribuïdes pels articles 2.2 a) i 7 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat relatives als funcionaris amb habilitació de caràcter estatal,  
ORDENE  
I. Classificar els llocs de treball de Secretaria i Intervenció de l'Ajuntament d'Alcalà de Xivert en classe segona, i queden reservats, respectivament, a funcionaris amb habilitació de caràcter estatal pertanyents a la Subescala de Secretaria, categoria d'entrada, sense perjuí del que preveu la disposició transitòria primera 2 b) del Reial Decret 1174/1987, de 18 de setembre; i a la Subescala d'Intervenció-Tresoreria, categoria d'entrada.  
II. La modificació de la classificació d'estos llocs de treball, no afectarà les destinacions d'aquells que els exerciren amb caràcter definitiu.  
III. El lloc de Tresoreria de l'Ajuntament d'Alcalà de Xivert serà exercit per un funcionari qualifiat de la corporació, de conformitat amb el que disposa la relació de llocs de treball de la corporació.  
Contra esta ordre, que posa fi a la via administrativa, es podrà interposar recurs contenciós administratiu davant del Jutjat contenciós administratiu de València o davant del Jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació i potestativament, podrà interposar-se recurs de reposició, davant del mateix òrgan que ha dictat l'acte, en el termini d'un mes, a comptar de l'endemà de la seua publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció contenciosa administrativa, sense perjuí que s'utilitze qualsevol altra via que es considere oportuna.  
València, 17 de setembre de de 2009  
La consellera de Justícia i Administracions Públiques  
PAULA SÁNCHEZ DE LEÓN GUARDIOLA